text: Skuffet over den lave valgdeltagelse
  28 maj 2013 kl. 11.00
  Formanden for Sydslesvig-udvalget kalder den lave valgdeltagelse ved kommunalvalget i Slesvig-Holsten for usundt for demokratiet.
  Benny Engelbrecht, der er formand for Sydslesvig-udvalget, er både skuffet og bekymret for den lave valgdeltagelse ved søndagens kommunalvalg i Slesvig-Holsten.
  Valgdeltagelsen var kun 46,7 pct.
  - Det er ikke tegn på et sundt demokrati, når mere end halvdelen af de stemmeberettigede vælger sofaen, siger Benny Engelbrecht ifølge Flensborg Avis
  - Det bliver en stor udfordring fremadrettet at få flere til at stemme. Måske skal der kommunalreformer til i Tyskland. Det er et spørgsmål, man nok ikke kommer uden om, siger Benny Engelbrecht.
  